b'\n_START_ARTICLE_\nPagoda Hoang Phuc\n_START_SECTION_\nSejarah\n_START_PARAGRAPH_\nPada tahun 1301, raja dinasti Tran, Tr\xe1\xba\xa7n Nh\xc3\xa2n T\xc3\xb4ng telah melawat kuil ini, yang mana kemudian dipanggil Kuil Tri Kien. Nguyen Phuc Chu, seorang bangsawan dari keluarga Nguyen telah menamakan semula kuil ini dengan nama K\xc3\xadnh Thi\xc3\xaan T\xe1\xbb\xb1 (Kuil Kinh Thien) pada tahun 1716. Raja Minh Mang dari dinasti Nguyen melawat kuil ini pada tahun 1821 dan menamakan sebagai Ho\xe1\xba\xb1ng Ph\xc3\xbac T\xe1\xbb\xb1 (Han tu: \xe5\xbc\x98\xe7\xa6\x8f\xe5\xaf\xba), atau dikenali sebagai ch\xc3\xb9a Tr\xe1\xba\xa1m atau Ch\xc3\xb9a Quan (Kuil Tram atau Kuil Quan). _NEWLINE_Pagoda ini dibina semula beberapa kali. Pada tahun 1985, ia telah rosak teruk dilanda ribut tropika, dengan hanya meninggalkan pintu, asas kuil dan loceng seberat 80-kg serta beberapa patung lama Buddha.  Kuil ini dimasukkan ke dalam senarai warisan wilayah Quang Binh._NEWLINE_Pada bulan Disember 2014, pembinaan semula pagoda ini telah dimulakan. Pada 16 Disember 2016, pagoda baru ini telah dirasmikan dengan kehadiran beberapa pegawai kerajaan Vietnam, anggota Shanghas Buddha Vietnam dan Myanmar, Ketua Sami Kemboja Tep Vong, dan penganut Buddha dari seluruh Vietnam. Pagoda Hoang Phuc diakui sebagai khazanah bersejarah negara Vietnam. Pada hari perasmiannya, Sangha Buddha Myanmar telah menyerahkan sarira Buddha yang berasal daripada Pagoda Shwedagon di Yangon.'